MT Il-Ġurnal Uffiċjali tal-Unjoni Ewropea L 89/5

REGOLAMENT TAL-KUMMISSJONI (UE) Nru 270/2012

tas-26 ta’ Marzu 2012

li jemenda l-Annessi II u III tar-Regolament (KE) Nru 396/2005 tal-Parlament Ewropew u tal-Kunsill dwar il-livelli massimi ta’ residwu għall-ammidosulfuron, l-ażossistrobina, il-bentażon, il-biksafen, iċ-ċiprokonażol, il-fluwopiram, l-imażapik, il-malatjon, il-propikonażol u l-ispinosad f’ċerti prodotti jew fuqhom

(Test b’relevanza għaż-ŻEE)

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat ir-Regolament (KE) Nru 396/2005 tal-Parlament Ewropew u tal-Kunsill tat- 23 ta' Frar 2005 dwar il-livelli massimi ta' residwu ta' pestiċidi fi jew fuq ikel u għalf li joriġina minn pjanti u annimali u li jemenda d-Direttiva tal-Kunsill 91/414/KEE (1), u b’mod partikolari l-Artikolu 14 (1)(a) tiegħu,

Billi:

(1) Dwar l-ażossistrobina, il-bentażon, il-biksafen, il-malatjon u l-propikonażol, il-livelli massimi ta' residwu (MRLs) ġew stabbiliti fl-Anness II u fil-Parti B tal-Anness III tar-Regolament (KE) Nru 396/2005. Dwar l-ammidosulfuron, iċ-ċiprokonażol, il-flusilażol, il-malatjon u l-ispinosad, l-MRLs ġew stabbiliti fil-Parti A tal-Anness III tar-Regolament (KE) Nru 396/2005. Dwar il-fluwopiram u l-imażapik ma kienu ġew stabbiliti ebda MRLs qabel, fl-ebda Anness tar-Regolament (KE) Nru 396/2005, u għalhekk kien japplika l-valur stabbilit ta’ 0,01 mg/kg.

(2) Fil-kuntest ta’ proċedura, għall-awtorizzazzjoni tal-użu ta' prodott għall-ħarsien tal-pjanti li fih is-sustanza attiva ażossistrobina fiż-żerriegħa tal-mustarda, tal-peprina u tal-gold of pleasure, saret applikazzjoni skont l-Artikolu 6(1) tar-Regolament (KE) Nru 396/2005 għall-emendi tal-MRLs eżistenti.

(3) Dwar il-bentażon, saret tali applikazzjoni għall-ħxejjex legumi u għall-ħxejjex aromatiċi friski. Dwar il-biksafen, saret tali applikazzjoni għaż-żerriegħa tar-rapa, tal-kittien, tal-mustarda u tal-peprin. Dwar l-ammidosulfuron, saret tali applikazzjoni għax-xaħam tal-bovini, għall-kliewi, il-fwied u l-ħalib, u dan filwaqt li tqiesu l-użi eżistenti fuq iċ-ċereali u l-ħaxix li jingħalef lir-ruminanti. Dwar iċ-ċiprokonażol, saret tali applikazzjoni għaż-żerriegħa tar-rapa. Dwar il-fluwopiram, saret tali applikazzjoni għall-pomi (frott), għall-frawli, l-għeneb, il-karrotti, l-onion bulb, is-spring onions, it-tadam, il-qamħirrun ħelu, il-kukurbiti, il-flowering brassica, il-Brussels sprouts, il-kaboċċi, il-kaboċċa Ċiniża, il-lamb's lettuce, il-ħass, il-ħaxix id-dras, il-ħaxix id-dras tal-art, ir-rukola, il-mustarda l-ħamra, il-weraq u l-isprouts tal-brassika, il-qaqoċċ, il-kurrat, il-ħawħ, il-bżar tal-kulur, il-piżelli u l-piżelli bil-qoxra jew bla qoxra, iż-żerriegħa tar-rapa, il-qamħ u l-prodotti tal-annimali, u dan filwaqt li tqiesu l-għelejjel tal-għalf intiżi bħala għalf għal annimali domestiċi li jipproduċu l-ikel. Dwar il-ħxejjex tal-għeruq u tat-tuberu, għall-ħxejjex bil-basla, il-brassika, il-ħaxix frott, il-ħaxix tal-weraq u l-ħxejjex aromatiċi, dik is-sustanza tista' tkun preżenti anki kawża tat-trattament tal-għelejjel preċedenti. Għaldaqstant, tressqet applikazzjoni biex l-MRLs jiżdiedu anki għal dawn l-għelejjel. Dwar il-propikonażol, saret tali applikazzjoni għar-ross. Dwar l-ispinosad, saret tali applikazzjoni għat-tut, il-lampun, il-banana, ir-ravanell u t-tursin.

(4) Skont l-Artikoli 6(2) u (4) tar-Regolament (KE) Nru 396/2005 saret applikazzjoni għall-flusilażol. L-applikant hu tal-fehma li l-użu awtorizzat tal-flusilażol fuq it-te fl-Indoneżja jwassal biex ir-residwi jeċċedu l-MRL fir-Regolament (KE) Nru 396/2005 u li hu neċessarju MRL ogħla biex jiġu evitati ostakli għall-kummerċ fl-importazzjoni tat-te.

(5) Dwar l-imażapik, saret tali applikazzjoni sabiex jiżdiedu l-MRLs attwali għaz-zokkor mill-Amerika Ċentrali u mill-Amerika t'Isfel (il-Kosta Rika, il-Brażil u l-Gwatemala). Dwar il-fluwopiram, saret tali applikazzjoni biex jiżdiedu l-MRLs attwali għaċ-ċitru, il-lewż tas-siġar, it-tuffieħ, il-frott bl-għadma, il-frawli, il-frott żgħir (cane fruit), il-mirtilli, il-banana, il-patata, ir-ravanell, it-tewm, il-basal, ix-shallots, il-bżar tal-kulur, il-brunġiel, l-okra, il-qamħirrun ħelu, l-iscarole, il-ħxejjex aromatiċi, il-ħxejjex legumi, il-legumi, iż-żrieragħ taż-żejt, iċ-ċereali, il-ħops, il-ħwawar, u l-pitravi zokkrija mill-Istati Uniti. Dwar il-malatjon, saret tali applikazzjoni biex jiżdiedu l-MRLs attwali għall-kamomilla mill-Eġittu.

(6) Skont l-Artikolu 8 tar-Regolament (KE) Nru 396/2005, dawn l-applikazzjonijiet ġew evalwatati mill-Istati Membri kkonċernati u r-rapporti ta’ evalwazzjoni ngħaddew lill-Kummissjoni.

(7) L-Awtorità Ewropea dwar is-Sigurtà fl-Ikel, minn hawn 'il quddiem "l-Awtorità", evalwat l-applikazzjonijiet u r-rapporti ta' evalwazzjoni, u eżaminat b'mod partikolari r-riskji għall-konsumatur u fejn rilevanti għall-annimali, u tat opinjonijiet motivati fuq l-MRLs proposti (2). L-Awtorità ressqet dawn l-opinjonijiet lill-Kummissjoni u lill-Istati Membri u għamlithom disponibbli lill-pubbliku.

(8) Fl-opinjonijiet motivati tagħha, l-Awtorità kkonkludiet li għall-bentażon fuq il-piżelli bil-qoxra u mingħajrha, l-MRLs kienu diġà stabbiliti fil-livelli li jikkorrispondu mal-użi awtorizzati intiżi. Dwar il-fażola u l-għads, l-Awtorità pproponiet MRLs iktar baxxi filwaqt li assumiet li l-MRLs attwali ma kienx hemm aktar bżonnhom. Fl-assenza ta' tagħrif li jikkonferma dak li assumiet l-Awtorità, l-MRLs għandhom jinżammu kif inhuma. Dwar il-fluwopiram, bl-eċċezzjoni tal-lewż tas-siġar, il-pomi (frott), iċ-ċirasa, il-frawli, il-patata, il-basal, il-karawett, iż-żerriegħa tar-rapa, il-fażola tas-sojja, il-qamħirrum, is-segala, is-sorgu, il-qamħ u l-pitravi zokkrija, ma tressqet ebda evidenza dwar l-awtorizzazzjoni fl-Istati Uniti għall-għelejjel li għalihom tressqet talba ta' tolleranza għall-importazzjoni. Għaldaqstant ir-rekwiżiti spjegati biċ-ċar fl-Artikolu 14(2) tar-Regolament (KE) Nru 396/2005 ma kinux sodisfatti. Dwar il-flusilażol, l-Awtorità kkonkludiet li fir-rigward tal-użu fuq it-te, id-dejta ma kinitx adegwata biex issostni l-MRL mitlub. Dwar il-malatjon fuq il-kamomilla, l-Awtorità pproponiet żewġ MRLs, wieħed ibbażat fuq id-dejta li tikkonċerna r-residwi mill-2007 u ieħor, it-tieni wieħed, filwaqt li qieset il-possibbiltà li fl-Eġittu, wara l-2007 tinbidel il-prattika agrikola. Minħabba li ma hemm ebda evidenza ta' tali bidla, huwa f'loku li tintlaqa' l-ewwel proposta tal-Awtorità. Dwar l-ispinosad, l-Awtorità kkonkludiet li dwar l-użu fuq it-tut u l-lampun, id-dejta ma kinitx adegwata biex issostni l-MRLs mitluba.

(9) Fir-rigward tal-applikazzjonijiet l-oħra kollha, l-Awtorità kkonkludiet li r-rekwiżiti kollha fir-rigward tad-dejta ġew sodisfatti u li, abbażi ta' stima tal-esponiment tal-konsumatur li saret għal 27 grupp speċifiku Ewropew tal-konsumatur, il-modifiki għall-MRLs mitluba mill-applikanti kienu aċċettabbli mil-lat tas-sikurezza tal-konsumatur. L-Awtorità qieset l-aktar tagħrif riċenti dwar il-karatteristiċi tossikoloġiċi tas-sustanzi. La l-esponiment tul il-ħajja għal dawn is-sustanzi permezz tal-konsum tal-prodotti alimentari kollha li jista' jkun fihom dawn is-sustanzi, u lanqas l-esponiment għall-perjodu qasir minħabba konsum estrem tal-għelejjel u l-prodotti rilevanti ma wrew li kien hemm riskju li jinqabeż il-konsum aċċettabbli ta’ kuljum (acceptable daily intake - ADI) jew id-doża ta’ referenza akuta (acute reference dose - ARfD).

(10) Imsejsa fuq l-opinjonijiet motivati tal-Awtorità u filwaqt li jitqiesu l-fatturi rilevanti għas-suġġett ikkunsidrat, il-modifiki xierqa għall-MRLs jissodisfaw ir-rekwiżiti tal-Artikolu 14(2) tar-Regolament (KE) Nru 396/2005.

(11) Ir-Regolament (KE) Nru 396/2005 għandu għalhekk jiġi emendat skont dan.

(12) Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u la l-Parlament Ewropew u lanqas il-Kunsill ma opponewhom,

ADOTTAT DAN IR-REGOLAMENT:

Artikolu 1

L-Annessi II u III tar-Regolament (KE) Nru 396/2005 huma emendati skont l-Anness għal dan ir-Regolament.

Artikolu 2

Dan ir-Regolament għandu jidħol fis-seħħ dakinhar li jiġi ppubblikat f'Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, is-26 ta’ Marzu 2012. Għall-Kummissjoni Il-President José Manuel BARROSO

(1) ĠU L 70, 16.3.2005, p. 1.

(2) Ir-rapporti xjentifiċi tal-EFSA disponibbli f'http://www.efsa.europa.eu

Reasoned opinion of EFSA: Modification of the existing MRLs for amidosulfuron in bovine fat, kidney, liver and milk. European Food Safety Authority EFSA Journal 2011; 9(7):2325 [34 pp.]. Data tal-pubblikazzjoni: 20 ta' Lulju 2011.

Reasoned opinion of EFSA: Modification of the existing MRLs for azoxystrobin in various oilseeds

European Food Safety Authority EFSA Journal 2011; 9(6):2283 [23 pp.]. Data tal-pubblikazzjoni: 29 ta' Ġunju 2011.

Reasoned opinion of EFSA: Modification of the existing MRLs for bentazone in legume vegetables and fresh herbs. European Food Safety Authority EFSA Journal 2011; 9(5):2188 [29 pp.]. Data tal-pubblikazzjoni: 26 ta' Mejju 2011.

Reasoned opinion of EFSA: Setting of MRLs for bixafen in oil seed rape, linseed, mustard seed and poppy seed. European Food Safety Authority EFSA Journal 2011; 9(7):2286 [31 pp.]. Data tal-pubblikazzjoni: 5 ta' Lulju 2011.

Reasoned opinion of EFSA: Modification of the existing MRL for cyproconazole in rape seed. European Food Safety Authority EFSA Journal 2011; 9(5):2187 [30 pp.]. Data tal-pubblikazzjoni: 26 ta' Mejju 2011.

Reasoned opinion of EFSA: Setting of new MRLs and import tolerances for fluopyram in various crops

European Food Safety Authority EFSA Journal 2011; 9(9):2388 [68 pp.]. Data tal-pubblikazzjoni: 22 ta' Settembru 2011.

Reasoned opinion of EFSA: Modification of the existing MRL for flusilazole in tea. European Food Safety Authority EFSA Journal 2011; 9(5):2195 [21 pp.]. Data tal-pubblikazzjoni: 30 ta' Mejju 2011.

Reasoned opinion of EFSA: Setting of a new MRL for imazapic in sugar cane. European Food Safety Authority EFSA Journal 2011; 9(7):2295 [25 pp.]. Data tal-pubblikazzjoni: 5 ta' Lulju 2011.

Reasoned opinion of EFSA: Modification of the existing MRL for malathion in camomile.

European Food Safety Authority EFSA Journal 2011; 9(5):2194 [56 pp.]. Data tal-pubblikazzjoni: 30 ta' Mejju 2011. Reasoned opinion of EFSA: Modification of the existing MRL for propiconazole in rice.

European Food Safety Authority EFSA Journal 2011; 9(6):2218 [30 pp.]. Data tal-pubblikazzjoni: 8 ta' Ġunju 2011.

Reasoned opinion of EFSA: Modification of the existing MRLs for spinosad in various crops.

European Food Safety Authority EFSA Journal 2011; 9(9):2352 [30 pp.]. Data tal-pubblikazzjoni: 5 ta' Settembru 2011.